ການກວດເລືອດງ່າຍໆ ສາມາດບອກໄດ້ວ່າ ມີຄວາມສ່ຽງທີ່ຈະເປັນ ໂຣກຫົວໃຈ ຫລືບໍ່?
ລະດັບຂອງທາດໂພຣທີນ Troponin ທີ່ສູງຂຶ້ນໃນເລືອດ ແມ່ນພາໃຫ້ມີ ຄວາມ​ສ່ຽງ​ໃນ​ລະດັບ​ສູງຂຶ້ນ ຕໍ່ການທີ່ຈະເປັນໂຣກຫົວໃຈຫຼົ້ມແຫຼວ.
ມີປັດໄຈສ່ຽງຫຼາຍໆອັນ ທີ່ພາໃຫ້ສາມາດທໍານາຍລ່ວງໜ້າໄດ້ວ່າ ທ່ານມີໂອກາດທີ່ຈະເກີດ ອາການຫົວໃຈວາຍຕາຍໄດ້ ເປັນຕົ້ນວ່າ ຄວາມດັນຂອງເລືອດສູງ ລະດັບ Cholesterol ຫຼື ໄຂມັນໃນເລືອດສູງ ປະວັດຂອງການສູບຢາ ຫຼື ພຽງແຕມີອາຍຸແກ່ຂຶ້ນ ຊຶ່ງສິ່ງຕ່າງໆ ທັງໝົດເຫລົ່ານີ້ ສາມາດພາໃຫ້ທ່ານເປັນໂຣກຫົວໃຈໄດ້ ແຕ່ມາບັດນີ້ ພວກນັກວິທະຍາ ສາດ ໄດ້ສະແດງໃຫ້ເຫັນວ່າ ການກວດເລືອດທໍາມະດາພຽງເທົ່ານັ້ນ ກໍສາມາດບອກໃຫ້ ທ່ານຮູ້ໄດ້ວ່າ ທ່ານມີໂອກາດຈະເປັນໂຣກຫົວໃຈວາຍ ໃນອະນາຄົດ ໄດ້ຫລືບໍ່? ເວລາຄົນປ່ວຍຜູ້ນຶ່ງທີ່ສົງໃສວ່າຈະເປັນໂຣກຫົວໃຈຖືກພາ ໄປຍັງໂຮງພະຍາບານ ສ່ວນໃຫ່ຽແລ້ວ ພວກທ່ານໝໍ ແມ່ນຈະກວດເບິ່ງ Protein ໃນເລືອດທີ່ເອີ້ນວ່າ Cardiac Troponin ທີ່ສາມາດຢືນຢັນໄດ້ວ່າ ຜູ້ກ່ຽວເປັນໂຣກຫົວໃຈຫຼືບໍ່ ການກວດແບບໃໝ່ຫລ້າສຸດ ແມ່ນລະອຽດອ່ອນຫຼາຍກ່ວາເກົ່າ ໂດຍສາມາດວັດແທກ ລະດັບຂອງ Protein ດັ່ງກ່າວໄດ້ຈາກການກວດເລືອດໃນປະລິມານພຽງແຕ່ນ້ອຍດຽວ ຄືພຽງແຕ່ ມີລີລີດນຶ່ງຫລືນຶ່ງສ່ວນພັນຂອງນຶ່ງລີດເທົ່ານັ້ນ ທ່ານ Christopher de Filippi ອາຈານສອນວິຊາແພດສາດທີ່ມະຫາວິທະຍາໄລ ແຫ່ງລັດ Maryland ທີ່ນໍາພາໃນການສຶກສາຄົ້ນຄ້ວາກ່ຽວກັບເລື້ອງນີ້ກ່າວວ່າ: “” ທ່ານ de Filippi ແລະເພື່ອນຮ່ວມງານ ໄດ້ກວດເບິ່ງລະດັບຂອງໂພຣທີນ troponin ໃນເລືອດໂຕຢ່າງທີ່ໄດ້ມາເມື່ອຫລາຍປີກ່ອນຈາກ ຊາວອະເມຣິກັນສູງອາຍຸກຸ່ມນຶ່ງ ຈຳນວນເກືອບ 6,000 ຄົນ ແລະເອົາມາປຽບທຽບກັບລະດັບຂອງ Troponin ໃນເລືອດ ຂອງພວກຄົນເຫລົ່ານັ້ນທີ່ມີສຸຂະພາບດີຂະນະທີ່ເຂົາເຈົ້າມີອາຍຸສູງຂຶ້ນນັ້ນ ພວກນັກວິໄຈ ໄດ້ຄົ້ນພົບວ່າລະດັບຂອງ Troponin ທີ່ສູງຂຶ້ນນັ້ນ ແມ່ນມີສ່ວນພົວພັນກັບຄວາມສ່ຽງ ຫລືຄວາມເປັນໄປໄດ້ໃນລະດັບສູງຂຶ້ນທີ່ຈະເກີດອາການຫົວໃຈຫຼົ້ມແຫຼວ ຫລືຢຸດເຕ້ນ ຊຶ່ງອາການດັ່ງກ່າວນີ້ເກີດຂຶ້ນໃນເວລາທີ່ຄວາມສາມາດໃນການສູບເລືອດເຂົ້າສູ່ຫົວໃຈ ລົດນ້ອຍລົງນັ້ນ “” ທ່ານ de Filippi ກ່າວວ່າ ການກວດເບິ່ງລະດັບຂອງທາດໂພຣທີນ Troponin ນີ້ ໃນໂຕມັນເອງ ແມ່ນເປັນເຄື່ອງທໍານາຍທີ່ແຂງແຮງທີ່ສຸດກ່ຽວກັບໂຣກຫົວໃຈຫລົ້ມແຫຼວ ຫລືການເສຽຊີວິດຍ້ອນໂຣກຫົວໃຈໃດໆກໍດີ ແລະເປັນການກວດສະເພາະແຕ່ພຽງຢ່າງ ດຽວນັ້ນ ໂດຍບໍ່ກ່ຽວຂ້ອງກັບການກວດຢ່າງອື່ນເລີຍ “” ທ່ານ de Filippi ກ່າວວ່າການກວດເບິ່ງທາດ Troponin ນີ້ ຄວນຈະມີລາຄາຍ່ອມເຍົາ ທີ່ພໍຈ່າຍໄດ້ສໍາລັບຄົນທົ່ວໄປ ເພາະວ່າສ່ວນຕົວຢາເຄມີ ທີ່ໃຊ້ໃນການກວດນີ້ ມີລາຄາ ພຽງແຕ່ ປະມານ 1 ໂດລາ ເທົ່ານັ້ນແລະຄົນປ່ວຍທີ່ຮູ້ວ່າ ຕົນກໍາລັງຈະມີອາການໄປສູ່ ໂຣກຫົວໃຈຫລົ້ມແຫຼວແລ້ວນັ້ນ ກໍສາມາດທໍາງານກັບພວກທ່ານໝໍຂອງພວກເຂົາເຈົ້າໄດ້ ເພື່ອລົດຄວາມສ່ຽງ ຕໍ່ການທີ່ຈະເປັນໂຣກຫົວໃຈນັ້ນໃຫ້ຕໍ່າລົງ ບົດຂຽນຂອງທ່ານ Christopher de Filippi ທີ່ອະທິບາຍເຖິງຜົນການວິໄຈຕ່າງໆຂອງ ທ່ານນັ້ນໄດ້ຖືກນໍາລົງພິມທາງອິນເຕີເນ໊ຕ ໃນວາລະສານຂອງສະມາຄົມການແພດຂອງ